**Informatīvs stends par nozīmīgākajām resursu ieguves vietām Latvijā un Jelgavā (elements Nr. 7)**

Uz stenda attēlojamā informācija izmantojama no Anrija Straubes pētījuma “Ģeoloģisko resursu izpēte Jelgavas novada Ziemeļdaļā”. Izmantojot Valsts SIA “Latvijas Vides, ģeoloģijas un meteoroloģijas centra” derīgo izrakteņu atradņu reģistru, izveidojama karte ar lielākajām un nozīmīgākajām resursu ieguves vietām Latvijā, sniedzot priekšstatu par derīgo izrakteņu ieguvi Latvijā kopumā. Atsevišķi izdalīta detalizētāka informācija par resursu ieguvi Jelgavas novadā.

Informācija par Latvijā iegūstamiem derīgiem izrakteņiem: dolomītu, granti, mālu, kūdru.

**Dolomīts**

Dolomīts – blīvs, bieži plaisains gaišpelēks, pelēks vai brūnganpelēks iezis kurš sastāv no minerāla dolomīta CaMg(CO3)2. Parasti dolomīts ir mehāniski izturīgs. Bieži tajā ir mazāki un lielāki tukšumi – poras un kavernas. Dolomīts ir nozīmīgs derīgais izraktenis, jo tam piemīt plašas izmantošanas iespējas. Pašlaik dolomītu iegūst tikai šķembu ražošanai, kuras savukārt izmanto kā pildvielu betonā un ceļu būvei. Dolomīts izmantojams ari kā būvakmens un ēku apdares materiāls, no tā ražo dolomītmiltus skābu augšņu neitralizēšanai un būvkaļķus celtniecības vajadzībām, tāpat tos izmanto stikla rūpniecībā mehāniskās izturības palielināšanai un metalurģijā kā ugunsizturīgu materiālu. Dolomīts ir viens no siltumizolācijas komponentiem minerālvates ražošanai, kura Latvijā pārtraukta kopš 1964.gada. *Pievienojams dolomīta attēls.*

**Smilts un grants**

Smilts ir [nogulumiezis](https://lv.wikipedia.org/wiki/Nogulumie%C5%BEi), kā arī mākslīgs materiāls, ko veido irdens mazu [iežu](https://lv.wikipedia.org/wiki/Ie%C5%BEi) graudiņu maisījums, kuru izmērs var būt no 0,063 līdz 2 mm. Bieži smiltis veido gandrīz tīrs [kvarcs](https://lv.wikipedia.org/wiki/Kvarcs). Smiltis veidojas sabrūkot cietajiem iežiem. Upju un jūru smiltīm ir noapaļoti graudiņi, bet kalnu smiltīm, kas radušās [vēja erozijas](https://lv.wikipedia.org/w/index.php?title=V%C4%93ja_erozija&action=edit&redlink=1) rezultātā, ir asas un smailas malas, tajās ir vairāk nevajadzīgo piejaukumu, nekā upju un jūru smiltīs. Smilšu krāsa ir atkarīga no [minerālu](https://lv.wikipedia.org/wiki/Miner%C4%81ls) sastāva. Smiltis no tīra kvarca ir baltā krāsā. Dažādi piejaukumi tās var iekrāsot pelēkā, dzeltenā, brūnā vai pat melnā krāsā. Pelēkā un melnā krāsa parasti norāda uz [organisku vielu](https://lv.wikipedia.org/w/index.php?title=Organiska_viela&action=edit&redlink=1) piejaukumu.

Grants ir irdens vai rupjgraudains [nogulumiezis](https://lv.wikipedia.org/wiki/Nogulumiezis), kas radies [iežu](https://lv.wikipedia.org/wiki/Iezis) [dēdēšanas](https://lv.wikipedia.org/wiki/D%C4%93d%C4%93%C5%A1ana) procesā. Tas sastāv no noapaļotiem iežu vai reizēm arī [minerālu](https://lv.wikipedia.org/wiki/Miner%C4%81ls) drumslām. Drumslu diametrs svārstās no 5 līdz 70 [mm](https://lv.wikipedia.org/wiki/Milimetrs). *Pievienojami uzskatāmi attēli.*

**Māls**

Māls ir [nogulumiezis](https://lv.wikipedia.org/wiki/Nogulumiezis), kas pamatā sastāv no sīkās frakcijas (zem 2 [mm](https://lv.wikipedia.org/wiki/Mikrometrs)) daļiņām. Māls veidojas sadēdot [laukšpatiem](https://lv.wikipedia.org/wiki/Lauk%C5%A1pats) un [vizlām](https://lv.wikipedia.org/w/index.php?title=Vizla&action=edit&redlink=1). Latvijā sastopamais māls galvenokārt ir veidojies sadēdot vizlām un mālu frakcija sastāv galvenokārt no [hidrovizlu](https://lv.wikipedia.org/w/index.php?title=Hidrovizla&action=edit&redlink=1" \o "Hidrovizla (vēl nav uzrakstīts)) minerāliem. Māla rupjā frakcija parasti satur arī [smiltis](https://lv.wikipedia.org/wiki/Smiltis). [Mālu minerāli](https://lv.wikipedia.org/w/index.php?title=M%C4%81lu_miner%C4%81li&action=edit&redlink=1) satur daudz [alumīnija oksīda](https://lv.wikipedia.org/wiki/Alum%C4%ABnija_oks%C4%ABds), māls parasti satur arī dzelzs oksīdu, kas to iekrāso sarkanu vai brūnu. Ja dzelzs oksidācijas pakāpe ir +2 vai dzelzs ir ļoti maz, tad māls ir balts. Veidojama sasaiste ar materiāla izmantošanu – informācija par agrāko ķieģeļu ražošanu Kalnciemā. *Pievienojami uzskatāmi attēli.*

**Kūdra**

Kūdra viena no svarīgākajām mūsu valsts dabas bagātībām. Kūdra ir organiskas izcelsmes [nogulumiezis](https://lv.wikipedia.org/wiki/Nogulumie%C5%BEi), kas veidojas no augu paliekām purvos. Sausa kūdra deg. [Purvu](https://lv.wikipedia.org/wiki/Purvs) kopplatība [Latvijā](https://lv.wikipedia.org/wiki/Latvija) sasniedz 6400 km², gandrīz 10% no valsts teritorijas. Kūdras resursi varētu būt ap 11,3 miljardiem m³ jeb 1,7 miljardi t (sausa masa).

Papildus informācija par kūdras veidošanās un atjaunošanās ilgumu. Informācija par kūdras izmantošanu Jelgavas novadā. *Pievienojami uzskatāmi attēli.*

Sagatavoja: Lolita Hercoga, SIA “Veido vidi”, ainavu arhitekte