**Informatīvs stends par atkritumu pārstrādi (elements Nr. 11)**

Informācija balstīta uz AS “Latvijas Zaļais punkts” mājas lapā pieejamiem mācību materiāliem. Stendā iekļaujama informācija par atkritumu šķirošanas nepieciešamību un pārstrādi, tās nozīmību. Papildus informācijai skatīt mājas lapu www.zalais.lv. Izmantojot informāciju no www.zalais.lv, informācijas stendā norādāma atsauce uz AS “Latvijas Zaļais punkts”.

Informācijas stendā pievienojama informācija par plastmasas, papīra un kartona, stikla, bateriju, metāla šķirošanu, papildus pievienojami vizuāli materiāli.

**Plastmasa**

Otreizējai pārstrādei var šķirot sadzīvē radušos polietilēna iepakojumu – maisiņus, plēves. Plastmasas šķirošanai paredzētā konteinera krāsa – dzeltena.

|  |
| --- |
|  |

**Stikls**

Pārstrādājamas stikla burkas, pudeles metamas zaļas krāsas konteinerā. Stiklam paredzētajos konteineros nedrīkst mest stikla, porcelāna un keramikas traukus, spoguļus un logu stiklu. Viena tonna otrreizējo stikla izejvielu ietaupa vienu tonnu kvarca smilšu un 250 kg kalcinētās sodas.

|  |
| --- |
|  |

**Papīrs**

Celulozes šķiedras ir iespējams pārstrādāt līdz pat septiņām reizēm, tādēļ ir svarīgi pārstrādei derīgo papīru – avīzes, žurnālus, biroja papīru, kartona kastes u.c. – izmest atbilstošajā šķirošanas konteinerā – zilā krāsā.

|  |
| --- |
|  |

**Baterijas un citi atkritumi**

Baterijas, auto riepas un akumulatori, smēreļļas un to filtri satur cilvēkiem un dzīvajai dabai kaitīgas vielas. Nepareizi vai nolaidīgi rīkojoties ar šīm precēm pēc to nolietošanās, tiek nodarīts kaitējums videi un arī cilvēka veselībai. Bīstamās preces nekādā gadījumā nedrīkst izmest kopā ar sadzīves atkritumiem, mežā vai citur dabā, tādēļ izlietotās preces jānodod tam paredzētās vietās. Nododot izlietotās baterijas, eļļas un riepas tam paredzētajās vietās, mēs ne tikai rūpējamies par apkārtējās vides kvalitāti un savu veselību, bet arī palīdzam ietaupīt vērtīgus resursus.

Sagatavoja: Lolita Hercoga, SIA “Veido vidi”, ainavu arhitekte