**Horizontu attēlojums gabionos (elements Nr. 19)**

Gabionā, izmantojot dažādu toņu iežus, simboliski attēlojami Latvijas mežos sastopami augsnes horizonti. Izvēlētie horizonti ir vizuāli izteiksmīgi un atšķirīgi viens no otra.

Latvijas mežos ilgstošā laika posmā ir izveidojusies ļoti liela augšņu daudzveidība, ko ietekmējis klimats, cilmieži, bioloģiskie faktori, reljefs, ūdens režīms, augsnes vecums un cilvēka saimnieciskā darbība.

|  |  |  |
| --- | --- | --- |
| Velēnu podzolaugsne | Tipiskais podzols | Trūdainā glejotā augsne |
|  |  |  |
| Podzolaugsnes veidojas uz nabadzīgiem smilts, mālsmilts un karbonātus nesaturošiem viegla smilšmāla cilmiežiem. Sastopamas skujkoku un jauktos mežos. | Podzoli veidojas uz mazauglīgiem smilts cilmiežiem priežu mežos. Latvijā vislielākās platības aizņem Piejūras zemienē un piekrastes kāpu zonā. | Glejaugsnes veidojas uz ūdeni vāji caurlaidīgiem, sablīvētiem cilmiežiem, sastopamas galvenokārt lapu koku un mistrotās mežaudzēs ar lakstaugu un sūnu zemsedzi. |

Informācijas avots: http://www.letonika.lv/groups/default.aspx?title=me%C5%BEa%20augsnes/37718

Sagatavoja: Lolita Hercoga, SIA “Veido vidi”, ainavu arhitekte