**Izzinoši vides objekti – kristālu formas palielinājumā (elements Nr. 13)**

Pie katra no kristālu skulptūrām pievienojama informācija par konkrētā minerāla (sāls, kalcīts, ģipsis) izmantošanu.

**Sāls** ir sastopams jūras ūdenī, kā minerāls halīts un sastopams arī citos minerālos ar citiem šķīstošiem sāļiem. Sāli izmanto pārtikā un saimniecībā - ceļu kaisīšanā, lai kausētu izveidojušos apledojumu, dažādu materiālu ražošanā – mazgāšanas līdzekļi, papīrs, stikls, plastmasa, gumija, mēslojums u.c. Tikai 6% no pasaulē iegūtā sāls tiek izmantots pārtikā. Visvairāk sāli izmanto rūpniecībā kā ķīmisku izejvielu – 65%. Aprēķināts, ka no katrām 1000 tonnām jūras ūdens varētu iegūt apmēram 1.3 tonnas sāls. Plašāka informācija: http://neogeo.lv/?p=18774

**Kalcīts** ir viens no izplatītākajiem planētas minerāliem ar daudzveidīgām kristālu formām. Kalcīts var veidot adatas, plātnes, prizmas u. c. formas. Kalcīts sastopams tādos plaši izplatītos iežos kā kaļķakmenī un marmorā. Tie ir vieni no plašāk pielietotajiem iežiem būvniecībā. Kalcīts ir daudzu organismu ārējā skeleta galvenā sastāvdaļa, piemēram, gliemenēm.

**Ģipsis** – galvenais izcelsmes avots ir izgulsnēšanās no sāļa ūdens jūru lagūnās un sālsezeros. Ģipsi izmanto būvmateriālu ražošanā, medicīnā. Izcilus ģipša kristālus atrod Meksikā, kuru garums sasniedz pat 15 m. Ģipsis sastopams arī ūdenī, kā dabiska sastāvdaļa.

Sagatavoja: Lolita Hercoga, SIA “Veido vidi”, ainavu arhitekte